ترکیه تشقی ایش لر وزیری سوریه خصوصیده امریکا لیک تینگداشی بیلن صحبت ایتدی.
ترکیه جمهوریتی تشقی ایش لر وزیری مولود چاووش اوغلی تلفن آرقه لی امریکا قوشمه ایالت لری تشقی ایش لر وزیری ریکس تیلرسن بیلن صحبت قیلدی.
خودی منه شوو صحبت امریکا قوشمه ایالت لری نینگ سوریه نینگ حمص شهریده اورین آلگن الشیراط حربی قونلغه سی نی توماهاک موشک لری بیلن اوریشی آرتیدن چاووش اوغلی بیلن تیلرسن آره سیده بولیب اوتگن ایلک صحبت دن عبارت.
تیلرسن, مارچ آیی نینگ 30 نچی کونیده ترکیه پایتختی انقره گه قیلگن سفری دایره سیده چاووش اوغلی بیلن مشترک روشده ترتیب له گن مطبوعاتی کنفرانسی جریانیده, "بشار الاسد نینگ کیله جگی حقیده سوریه خلقی نینگ تصمیم آلیشی کیره ک" دییه قید ایتگن ایدی.
تیلرسن نینگ انقره گه قیلگن سفری آرتیدن سوریه نینگ ادلب شهریده کیمیاوی هجوم اویوشتیریلدی.
بشار الاسد رژیمی و روسیه اوشبو هجوم نینگ دمشق رهبریتی تامانیدن اویوشتیریلمه گن لیگی نی بیلدیردی.
امریکا قوشمه ایالت لری ایسه, خودی منه شوو هجوم نینگ بشار الاسد رژیمی تامانیدن اویوشتیریلگن لیگی نی بیلدیریب اپریل آیی نینگ 7 نچی کونیده حمص ده گی الشیراط حربی قونلغه سی گه 59 توماهاک موشکی اوردی.
حادثه پایتخت تاشکینت ده یوزبیرگن
